Инструкције у вези попуњавања Пријаве на Конкурс за регресирање превоза ученика средњих школа на територији АП Војводине за 2025. годину и пратећих табела

1. Прилог број 1 и Прилог број 1а односи се на укупне **трошкове превоза** ученика-путника средњих школа на годишњем нивоу према важећим ценама по релацијама путовања. Калкулација се ради на основу цена месечне ђачке карте. Ако на неким релацијама не постоји организован превоз, калкулацију трошкова превоза за поједине релације дају надлежни општински/градски органи и на тај начин утврђују укупне трошкове превоза. Број ученика приказаних збирно у табелама 1 и 1а требало би да се слажe са бројем ученика који су приказани и Списку ученика – Прилог број 3 и у Пријави у тачки број 7. **Прилог 1а** се попуњава само у случају ако постоје релације за које нема организован превоз, у супротном тебелу није потребно попунити.
2. У Пријави под тачком 5 уноси се податак који се тражи на име **регреса** од Покрајинског секретаријата за образовање, прописе, управу и националне мањине-националне заједнице, а у тачки 6 се приказује износ средстава који се планира издвојити за **регрес** из **сопствених средстава** јединице локалне самоуправе (не рачунајући средства од Покрајинског секретаријата). Збир података у тачки 5 и 6 не може бити већи од збира потребних средстава за **трошкове превоза** ученика путника средњих школа приказаних у Прилогу број 1 и 1а.
3. У Прилогу број 3 као и у калкулацијама, у складу са Правилником о условима регресирања превоза ученика средњих школа у Аутономној покрајини Војводини (''Службени лист АПВ'' број 7/23 и 5/24) треба приказати само **ученике који свакодневно путују од места становања до школе и назад.** Јединице локалне самоуправе које прибављају спискове ученика од средњих школа на територији локалне самоуправе, исте треба да ажурирају у смислу да се приказују само ученици са местом становања на територији локалне самоуправе (у циљу избегавања дуплирања одређеног броја ученика). Списак ученика-путника се припрема за школску 2023/2024. годину као јединствена табела са **јединственом нумерацијом редног броја** са обавезним потписом и печатом надлежног органа јединице локалне самоуправе. У циљу брже и ефикасније обраде конкурсних пријава, молимо да подаци у Прилогу број 3 за све ученике буду комплетни.

**Прилог број 1 и Прилог број 1а** обавезно доставити у неовереном excell формату на е-mail адресу:

 varga.endre@vojvodina.gov.rs контакт 487 45 58

Одштампан и оверен **Прилог број 1 и Прилог број 1а** потребно је послати поштом са осталом конкурсном документацијом на адресу Секретаријата.